
Евразия экономикалык бирлигинин алкагында жалпы процесстердин тизмегине өзгөртүүлөрдү киргизүү жөнүндө


Евразия экономикалык бирлигинин алкагында маалыматтык-коммуникациялык технологиялар жана маалыматтык өз ара аракеттенүү жөнүндө протоколдун 9-пунктуна ылайык (2014-жылдын 29-майындагы Евразия экономикалык бирлиги жөнүндө келишимге № 3 тиркеме) жана    2022-жылдын 19-апрелиндеги Евразия экономикалык бирлигинде ташууларды көзөмөлдөө үчүн навигациялык пломбаларды колдонуу жөнүндө макулдашуунун жоболорун ишке ашыруу максатында Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын                    2015-жылдын 14-апрелиндеги № 29 чечими менен бекитилген Евразия экономикалык бирлигинин алкагындагы жалпы процесстердин тизмегинин XVII бөлүмүнө төмөнкүдөй өзгөртүүлөр киргизилсин:
а) аталышы «, ошондой эле навигациялык пломбаларды колдонуу менен жүк ташууларды көзөмөлдөө» деген сөздөр менен толукталсын;
б) төмөнкү мазмундагы 732-пункт менен толукталсын:
	«732. Евразия экономикалык бирлигине эки же андан көп мүчө мамлекеттердин аймактары боюнча навигациялык пломбаларды колдонуу менен жүк ташууларды көзөмөлдөөдө Евразия экономикалык бирлигине мүчө мамлекеттердин ыйгарым укуктуу операторлорунун (органдарынын) ортосунда маалыматтык өз ара аракеттенүүнү камсыз кылуу.
	
2024-жылдын II кварталы ».

